«Татар сүзе» республика бәйгесе финалистлары билгеле булды

	Татар әдәби әсәрләрен сәнгатьле итеп укучыларның «Татар сүзе» республика бәйгесенә 3955 видеоязма килгән, шулар арасыннан 31 кеше финалга чыккан.	 “Бу гаризаларның һәрберсе безнең жюри әгъзалары тарафыннан җентекләп өйрәнелде”, – диде конкурсның жюри рәисе, профессор, Тукай исемендәге Татар дәүләт филармониясенең сәнгать җитәкчесе Айдар Фәйзрахманов гала-концерт алдыннан узган матбугат конференциясендә. “Бер катнашучының әсәре дә безнең игътибардан читтә калмады. Лаеклыларны икенче турга чыгардык. Алар 80нән артык иде. Шулар арасыннан җиңүчеләрне сайлап алдык”.

Финалга узган конкурсантлар исемлеге Габдулла Тукай исемендәге Татар дәүләт филармониясе сайтына урнаштырылган.

Гала-концерты 21 февральдә филармония сәхнәсендә үтәчәк. 
	---	
Татар телен һәм ТР яшәүче халыклар вәкилләренеңтуган телләрен саклау, үстерү мәсьәләләре комиссиясе

	№ --- | 18.02.2021	


